b'\n_START_ARTICLE_\nRating ELO\n_START_PARAGRAPH_\nELO rating sistem je na\xc4\x8din za primerjanje mo\xc4\x8di posameznih \xc5\xa1ahovskih igralcev (\xc4\x8deprav je sistem uporabljen tudi v drugih \xc5\xa1portih). Izumil ga ja je \xc3\x81rp\xc3\xa1d \xc3\x89l\xc5\x91 (1903-1992), na Mad\xc5\xbearskem rojeni ameri\xc5\xa1ki fizik. ELO obi\xc4\x8dajno pi\xc5\xa1emo z velikimi \xc4\x8drkami za razliko od imena izumitelja: \xc3\x89l\xc5\x91._NEWLINE_FIDE je sprejela \xc3\x89l\xc5\x91jeve predloge leta 1970. Tudi nekatere druge organizacije uporabljajo sistem ELO , \xc4\x8deprav se nominalno razlikuje od ratinga FIDE. Zato je obi\xc4\x8dajno navajanje po katerem sistemu to\xc4\x8dkujemo: rating FIDE, rating USCF, slovenski rating. Za primerjavo povejmo, da rating FIDE 2500 ustreza pribli\xc5\xbeno ratingu USCF 2600 in ratingu ICC med 2500 in 3100._NEWLINE_Ratin\xc5\xa1ke lestvice se obnavljajo in objavljajo mese\xc4\x8dno. Trenutno (april 2015) je na vrhu FIDE lestvice Magnus Carlsen z 2863 ratin\xc5\xa1kimi to\xc4\x8dkami, najbolj\xc5\xa1i slovenski igralec na 117. mestu je velemojster Luka Leni\xc4\x8d z ratingom 2642. Med slovenskimi igralkami je najbolj\xc5\xa1a \xc5\xbeenska velemojstrica Maja Krivec z ratingom 2255. Mejo 2800 je doslej preseglo \xc5\xbee 7 igralcev (od tega 6 po letu 2011), samo 44 velemojstrov pa ima rating vi\xc5\xa1ji od 2700._NEWLINE_Slovenska rating lestvica vklju\xc4\x8duje tri razli\xc4\x8dne igralne na\xc4\x8dine: Ro - obi\xc4\x8dajni turnirski \xc5\xa1ah, Ro60 - pospe\xc5\xa1eni \xc5\xa1ah in Ro5 - hitropotezni \xc5\xa1ah. Trenutno (april 2015) je Slovenec vodilni na listah Ro, Ro60 in Ro5 velemojster Aleksander Beliavsky z ratingi 2615, 2650 in 2650.'